স্থানীয়রা বলছেন, অভ্যন্তরীণ কোন্দল ও গ্রুপিং এবং একটি গ্রুপকে দল থেকে মাইনাস ফর্মুলা এই মনোনয়ন জটিলতার পথ তৈরি করে দিয়েছে। ফলে এরই মধ্যে তৃণমূলের ভোটারদের সঙ্গে যোগাযোগ বাড়াতে আলহাজ নাজমুল হাসান পাপন বিভিন্ন এলাকায় বেশ কয়েকটি জনসভা করেছেন। এসব জনসভায় ‘নৌকা, নৌকা’ স্লোগানে খণ্ড খণ্ড মিছিল নিয়ে যোগ দেন হাজার হাজার নেতাকর্মী। কিন্তু, মিছিল ও জনসভায় ইফতেখার হোসেন বেনু পিছিয়ে থাকলেও থেমে নেই তার তৎপরতা।